[pic] | EUROOPA ÜHENDUSTE KOMISJON |

Brüssel 21.11.2007

KOM(2007) 732 lõplik

KOMISJONI KOLMAS EDUARUANNE EUROOPA PARLAMENDILE JA NÕUKOGULE

nõukogu otsuse 96/411/EÜ (ühenduse põllumajandusstatistika täiustamise kohta) rakendamise kohta

Sissejuhatus

Aruanne koostati kooskõlas nõukogu 25. juuni 1996. aasta otsuse 96/411/EÜ (ühenduse põllumajandusstatistika täiustamise kohta)[1] artikliga 11. Otsuse 96/411/EÜ eesmärk oli artikli 1 kohaselt motiveerida liikmesriike võtma võimaluste piires asjakohaseid meetmeid riigisiseste põllumajandusstatistika süsteemide kohandamiseks.

Ühendus toetab rahaliselt kulutusi, mida liikmesriigid teevad riigisisese süsteemi kohandamiseks või ettevalmistustööks, et rahuldada teostuskavas sisalduvaid uusi või kasvavaid vajadusi. Kõnealune toetus on ajaliselt piiratud. Toetuse eesmärk on hõlbustada teostuskavas kehtestatud statistilise teabe nõuete kohaste teabekogumismeetodite ja süsteemide katsetamist või nende rakendamist.

Käesolev aruanne on järg eelmisele aruandele (KOM(2002) 79 (lõplik), 13. veebruar 2002), mis hõlmas teostuskavasid ajavahemikus 1996 kuni 2001.

Põllumajandusstatistika parandamise teostuskavade (TAPAS) [2] RAKENDAMINE

Komisjoni otsustes 2003/304/EÜ[3], 2004/366/EÜ[4], 2004/637/EÜ[5], 2005/197/EÜ[6], 2006/127/EÜ[7] ja 2007/84/EÜ[8] määrati kindlaks kuus teostuskava. Teostuskavadega on hõlmatud järgmised valdkonnad: Euroopa Liidu põllumajanduse füüsilised aspektid; põllumajandusarvestuse keskkonnaaspektid; pestitsiidide kasutamine ja muud põllumajanduse keskkonnanäitajad; maaelu areng; põllumajandusettevõtete statistilised registrid; väikeüksuste uuringud, see tähendab väiketalude uuringud; põllumajandusettevõtete struktuuri statistika ning mahepõllumajandus.

Asjaomane ühenduse eelarve on esitatud käesoleva aruande 1. ja 3. lisas, teostuskavade arv töövaldkondade ja liikmesriikide kaupa on loetletud 2. lisas ning üksikmeetmed on loetletud 4. lisas.

Andmed Euroopa Liidu põllumajanduse füüsiliste aspektide kohta

Kõnealused meetmed tähendavad eelnevate aastate töö jätkamist (vt teine eduaruanne, KOM(2002)79). Meetmete eesmärk oli parandada andmeid põllumaa, põllukultuuride tootmise ning nende kasutamise kohta, eelkõige bilansiandmeid; karjapopulatsioonide ning loomset päritolu toodete tootmise ja kasutamise andmeid, eelkõige lihabilansi andmeid; arendada söödabilansse hindamismeetodite parandamise ning tarne- ja söödabilansi parema kooskõla saavutamise teel. Kokku võeti 16 liikmesriigis 37 meedet, mille tulemusena paranes märkimisväärselt asjaomaste andmekogumite terviklikkus, eelkõige 2004. aasta mais Euroopa Liiduga ühinenud kümnes liikmesriigis.

Põllumajandusarvestuse keskkonnaaspektid

Ühte meedet rakendati pärast eelmise programmi raames realiseeritud meetmeid, et kontrollida, kas põllumajanduse raamatupidamisarvestuses kasutatavasse metoodikasse on otstarbekas lisada teatud mõisteid ja määratlusi, mis võimaldavad käsitleda keskkonnategureid kui teenuste osutamist, subsiidiume või makse. Kuigi tulemused olid huvitavad, ei ole nende alusel tehtud suuri muudatusi valdkonna regulaarse statistika koostamise ega tulemuste selgitamise meetoditesse.

Põllumajanduse keskkonnanäitajad

Põllumajanduse keskkonnanäitajate puhul võeti meetmeid, et parandada olemasolevaid näitajaid, nagu piirkondliku tasandi teave teatud põllukultuuride saagi kohta ning andmed mineraalväetiste müügi ja tarbimise kohta. Samuti hõlmasid kõnealused meetmed maastikuga seotud näitajate väljatöötamist, nagu hekkide või tarade pikkus või piirkondlikul tasandil kasutatavad alad, mis asuvad väljaspool põllumajanduslikke kõlvikuid (karjamaa, alpiniidud jne); struktuuriliste iseärasuste mõju põllumajandustootjate tegevusele ning viljelusviiside andmeid. Pestitsiidide kasutamisega seotud meetmete raames jätkati andmete kogumist ja töötlemist ning andmete edastamise kvaliteedi ja kiiruse parandamist mitmesuguste meetodite ja allikate abil. 2007. aasta kavaga on ette nähtud toitainebilanssidega seotud meetmed.

Põllumajanduse keskkonnanäitajate puhul on rakendatud, väljatöötamisel või kavandatud 26 meedet, mis hõlmavad kümmet liikmesriiki. Meetmed osutusid kasulikeks teadlikkuse suurendamise seisukohalt ja asjaomases töörühmas töö käivitamisel. Meetmed olid lähtepunktiks taimekaitsevahendite statistikat käsitleva Euroopa Parlamendi ja nõukogu määruse[9] ettepanekule ja väetisi käsitlevatele uuringutele, mida võidakse tulevikus korraldada.

Maaelu areng

Maaelu areng on põllumajandusstatistika arenev valdkond, mis hõlmab tavaliselt riiklikul tasandil kogutava teabe üksikasjalikumat territoriaalset jaotust ning territoriaalset jaotust, mis erineb piirkondliku statistika tarvis kasutatavatest haldusüksustest. Hõlmati palju teemasid, sealhulgas põllumajandusettevõtete ja talumajapidamiste tulu muust tegevusest peale põllumajanduse (eelkõige tegevusest, mis täiendab põllumajandustootmist ning sotsiaal- ja kultuuriteenuseid, mida pakuvad põllumajandustootjad), elutingimusi maapiirkondades, põllumajanduse osa muu majandus- ja kultuuritegevuse toetamisel.

Maaelu arenguga seoses on rakendatud, väljatöötamisel või kavandatud 31 meedet, mis hõlmavad 14 liikmesriiki.

Põllumajandusettevõtete statistilised registrid

Põllumajandusettevõtete statistilised registrid moodustavad põllumajandusettevõtete andmete kogumise raamistiku. Kõnealuseid registreid kasutatakse statistilistes uuringutes valimi alusena ja põllumajandusettevõtteid käsitleva põhilise haldusteabe allikana ning neid on võimalik ühendada muude andmeallikatega. Korralikest registritest saab ajakohastatud teavet põllumajandusettevõtete arvu ja liikide kohta ning need võivad vähendada andmeesitajate koormust statistika esitamisel, kui kasutatakse olemasolevaid ühendatud andmekogumeid.

Liikmesriikide TAPAS 2005 ja 2006 teostuskavade raames võetud 14 meetme hulka kuulusid:

i) registri ajakohastamiskorra parandamine ja automatiseerimine;

ii) seoste arendamine muude asjaomaste andmeallikatega, nagu äriregister ja loomaregister, ning

iii) põllumajandusettevõtete riiklike registrite kvaliteedi ja hõlmavuse parandamine.

Väikeüksuste uuringud

Kuus liikmesriiki võtsid osa TAPAS 2005 ja 2006 teostuskavadest, mis olid suunatud väiketalude uurimisele. Töö hõlmas eri allikatest saadud väiketalude eri kategooriate ja tunnuste kontrollimist ja selle kindlaks määramist, millised väiketalude liigid tuleb registreerida riiklikus põllumajandusettevõtete registris.

Põllumajandusettevõtete struktuuri statistika

2003. aastal, enne Euroopa Liiduga ühinemist, korraldasid kümme tulevast liikmesriiki põllumajandusettevõtete struktuuriuuringu, kuid neil polnud kohustust edastada üksikandmeid Eurostatile. TAPAS 2004 teostuskava teine etapp võimaldas neil valmistuda kõnealuseks andmeedastuseks ja koondada struktuuristatistikat. Lisaks võimaldas see teha metoodilist tööd ja rakendada ühenduse põllumajandusettevõtete liigitust. Põllumajandusettevõtete 2005. aasta struktuuriuuringu tulemuste õigeaegset edastamist ja nende kvaliteeti saab pidada TAPASe meetmete viljakaks tulemuseks.

Mahepõllumajandus

2007. aastal kavatsetakse rakendada veel 15 mahepõllumajandusega seotud meedet. Nende hulka kuuluvad meetmed mahepõllundustoodete tootmise, töötlemise ja tarbimise, nende bilansi ja hinnastatistika tegemiseks või parandamiseks.

Hinnang

Alalises põllumajandusstatistika komitees (SCAS) 2007. aasta märtsis toimunud arutelu käigus jõuti järgmistele järeldustele.

- Enamik praegu rakendatud meetmetest on andnud kasulikke tulemusi.

- Peaaegu kõik SCASi liikmed tunnustasid kogemuste vahetamist TAPASe teostuskavade raames toetuse saajate vahel ning statistika arenguks vajalikku pikaajalist visiooni.

- Teisest küljest väljendasid mõned SCAS-i liikmed muret TAPASe tõhususe pärast ja kahtlesid, kas võetud meetmed olid ikka ühenduse huvides. Mõned liikmed on TAPASe kestuse pikendamise vastu või neil on TAPASe suhtes tõsiseid reservatsioone.

- Mainiti, et halduskoormus (lepingulise töö ja seaduste väljatöötamise puhul) ei ole kooskõlas eelarvega.

- Ka uuringute algatamist TAPAS-e kaudu peeti pikaajaliseks protsessiks, milleks kulub umbes üks aasta rohkem kui tavalise toetuste jagamise korra järgi.

Komisjon on arvamusel, et statistikasüsteemi kohandamine uutele vajadustele jääb püsima, samuti jääb püsima vajadus toetada rahaliselt liikmesriikide kõnealust kohandamisega seotud tegevust. Kuid meetmete rahastamine ELi tavapäraste toetuste kaudu oleks TAPASe korraldusele tõhus alternatiiv.

1. LISA

Ühenduse kulud iga-aastaste teostuskavade raames(kinnitatud summad ja kohustused )

Iga-aastased teostuskavad | 2003–2007 | TAPAS 2003 | TAPAS 2004 I etapp | TAPAS 2004 II etapp | TAPAS 2005 | TAPAS 2006 | TAPAS 2007 |

Meetmete arv | 135 | 38 | 22 | 24 | 16 | 8 | 27 |

Põllumajanduse keskkonnanäitajad | 731 400 711 400 26 meedet | 487 000 467 000 18 meedet | 244 400 244 400 8 meedet |

Põllumajandusarvestuse keskkonnaaspektid | 25 000 25 000 1 meede | 25 000 25 000 1 meede |

Andmed Euroopa Liidu põllumajanduse füüsiliste aspektide kohta | 740 125 702 369 37 meedet | 177 000 143 500 10 meedet | 206 979 206 970 7 meedet | 356 146 351 889 20 meedet |

Maaelu areng | 1 094 217 1 039 211 32 meedet | 285 500 230 500 9 meedet | 137 000 137 000 7 meedet | 211 520 211 514 4 meedet | 460 197 12 meedet |

Põllumajandus-ettevõtete struktuuri statistika | 113 850 113 850 4 meedet | 113 850 113 850 4 meedet |

Põllumajandus-ettevõtete registrid | 1 818 849 1 818 849 14 meedet | 1 682 849 1 682 849 11 meedet | 136 000 136 000 3 meedet |

Väikeüksused | 225 183 225 132 6 meedet | 215 183 215 132 5 meedet | 10 000 10 000 1 meede |

Mahepõllumajandus | 594 895 15 meedet | 594 895 15 meedet |

Kokku eraldatud Kohustused kokku (%) | 5 343 519 5 230 706 97,9 % | 974 500 866 000 88,9 % | 588 379 588 379 100 % | 469 996 465 749 99,1 % | 1 898 032 1 897 981 100 % | 357 520 357 514 100 % | 1 055 092 1 055 092 100 % |

2. LISA

TAPAS 2003–2007Teostuskavade arv töövaldkondade ja liikmesriikide kaupa

RIIK | Põllumajanduse keskkonnanäitajad | Andmed Euroopa Liidu põllumajanduse füüsiliste aspektide ja põllumajanduse raamatupidamisarvestuse kohta | Maaelu areng | Põllumajandusettevõtete struktuuri statistika | Põllumajandusettevõtete registrid | Väikeüksused | Mahepõllumajandus | Kokku |

BE | 2 | 1 | 4 | 0 | 0 | 0 | 1 | 8 |

CZ | 0 | 2 | 0 | 0 | 1 | 0 | 0 | 3 |

DK | 3 | 4 | 2 | 0 | 0 | 1 | 3 | 13 |

DE | 5 | 1 | 5 | 0 | 1 | 0 | 0 | 12 |

EE | 0 | 2 | 1 | 1 | 1 | 0 | 1 | 6 |

EL | 0 | 0 | 0 | 0 | 0 | 0 | 1 | 1 |

ES | 1 | 2 | 2 | 0 | 0 | 0 | 0 | 5 |

FR | 0 | 0 | 0 | 0 | 0 | 0 | 0 | 0 |

IE | 0 | 0 | 0 | 0 | 0 | 0 | 0 | 0 |

IT | 3 | 4 | 2 | 0 | 1 | 0 | 3 | 13 |

CY | 0 | 0 | 0 | 0 | 1 | 0 | 0 | 1 |

LV | 0 | 2 | 0 | 0 | 1 | 1 | 1 | 5 |

LT | 0 | 2 | 0 | 0 | 0 | 1 | 1 | 4 |

LU | 0 | 0 | 0 | 0 | 0 | 0 | 0 | 0 |

HU | 0 | 2 | 2 | 0 | 0 | 1 | 1 | 6 |

MT | 0 | 2 | 1 | 0 | 0 | 0 | 0 | 3 |

NL | 3 | 0 | 4 | 0 | 1 | 0 | 0 | 8 |

AT | 2 | 3 | 2 | 0 | 1 | 0 | 0 | 8 |

PL | 0 | 0 | 0 | 1 | 1 | 0 | 0 | 2 |

PT | 0 | 2 | 1 | 0 | 1 | 0 | 0 | 4 |

SI | 0 | 1 | 0 | 1 | 0 | 1 | 0 | 3 |

SK | 0 | 2 | 0 | 1 | 1 | 1 | 1 | 6 |

FI | 1 | 5 | 1 | 0 | 1 | 0 | 1 | 9 |

SE | 5 | 1 | 3 | 0 | 1 | 0 | 1 | 11 |

UK | 1 | 0 | 2 | 0 | 1 | 0 | 0 | 4 |

Kokku | 26 | 38 | 32 | 4 | 14 | 6 | 15 | 135 |

3. LISA

TAPAS 2003–2007Eraldatud summad töövaldkondade ja liikmesriikide kaupa

RIIK | Põllumajanduse keskkonnanäitajad | Andmed Euroopa Liidu põllumajanduse füüsiliste aspektide ja põllumajanduse raamatupidamisarvestuse kohta | Maaelu areng | Põllumajandusettevõtete struktuuri statistika | Põllumajandusettevõtete registrid | Väikeüksused | Mahepõllumajandus | Kokku | % |

BE | 90 000 | 25 000 | 160 548 | 0 | 0 | 0 | 37 627 | 313 175 | 5,9 |

CZ | 0 | 40 000 | 0 | 0 | 60 000 | 0 | 0 | 100 000 | 1,9 |

DK | 29 000 | 72 000 | 28 000 | 0 | 0 | 10 000 | 55 000 | 194 000 | 3,6 |

DE | 201 000 | 20 000 | 192 500 | 0 | 243 000 | 0 | 0 | 656 500 | 12,3 |

EE | 0 | 29 700 | 19 343 | 13 950 | 53 856 | 0 | 14 650 | 131 499 | 2,5 |

EL | 0 | 0 | 0 | 0 | 0 | 0 | 144 000 | 144 000 | 2,7 |

ES | 12 000 | 73 729 | 24 000 | 0 | 0 | 0 | 0 | 109 729 | 2,1 |

FR | 0 | 0 | 0 | 0 | 0 | 0 | 0 | 0 | 0,0 |

IE | 0 | 0 | 0 | 0 | 0 | 0 | 0 | 0 | 0,0 |

IT | 127 500 | 126 000 | 103 968 | 0 | 311 440 | 0 | 200 337 | 869 245 | 16,3 |

CY | 0 | 0 | 0 | 0 | 42 000 | 0 | 0 | 42 000 | 0,8 |

LV | 0 | 210 96 | 0 | 0 | 64 069 | 18 083 | 16 284 | 119 532 | 2,2 |

LT | 0 | 14 000 | 0 | 0 | 0 | 9000 | 31 000 | 54 000 | 1,0 |

LU | 0 | 0 | 0 | 0 | 0 | 0 | 0 | 0 | 0,0 |

HU | 0 | 30 500 | 58 361 | 0 | 0 | 29 700 | 34 597 | 153 158 | 2,9 |

MT | 0 | 28 600 | 29 283 | 0 | 0 | 0 | 0 | 57 883 | 1,1 |

NL | 85 000 | 0 | 110 000 | 0 | 60 000 | 0 | 0 | 255 000 | 4,8 |

AT | 55 000 | 43 500 | 91 214 | 0 | 446 639 | 0 | 0 | 636 353 | 11,9 |

PL | 0 | 0 | 0 | 54 000 | 45 000 | 0 | 0 | 99 000 | 1,9 |

PT | 0 | 33 500 | 30 000 | 0 | 175 845 | 0 | 0 | 239 345 | 4,5 |

SI | 0 | 11 250 | 0 | 9900 | 0 | 113 400 | 0 | 134 550 | 2,5 |

SK | 0 | 38 000 | 0 | 36 000 | 54 000 | 45 000 | 7200 | 180 200 | 3,4 |

FI | 31 500 | 138 250 | 27 000 | 0 | 36 000 | 0 | 43 400 | 276 150 | 5,2 |

SE | 77 000 | 20 000 | 55 000 | 0 | 40 000 | 0 | 10 800 | 202 800 | 3,8 |

UK | 23 400 | 0 | 165 000 | 0 | 187 000 | 0 | 0 | 375 400 | 7,0 |

Kokku | 731 400 | 765 125 | 1 094 217 | 113 850 | 181 8849 | 225 183 | 594 895 | 5 343 519 | 100,0 |

% | 13,7 | 14,3 | 20,5 | 2,1 | 34,0 | 4,2 | 11,1 | 100,0 |

4. LISA

Meetmete loetelu töövaldkondade, aastate ja liikmesriikide kaupa

Euroopa Liidu põllumajanduse füüsilised aspektid

Kõnealused meetmed on eelmiste teostuskavade (vt teine eduaruanne, KOM(2002)79) raames võetud meetmete jätk. Meetmed piirdusid 2003. ja 2004. aastate teostuskavadega (mõlemal juhul nii I kui ka II etapp) ja nende hulka kuulusid järgmised 37 meedet:

2003

DK: lihabilansi parandamine

DK: söödabilansi parandamine

IT: söödabilansi parandamine

AT: söödabilansi parandamine

AT: lillede ja köögivilja tootmine

AT: veini tootmisprognooside parandamine

PT: uued uuringumeetodid loomakasvatuses

PT: lillede tootmine

FI: teravilja külvipinna ja saagi eelhinnang

SE: teraviljaandmete Interneti-põhine kogumine

2004 I etapp

DK: puu- ja köögiviljastatistika

ES: puu- ja köögivilja tootmine kasvuhoonetes

ES: SIMOGAN-süsteemi andmete kasulikkus

FI: aiandusstatistika

FI: elektrooniline andmeedastus

FI: andmete kogumine valikuuringute kaudu

FI: piima- ja piimatoodete statistika parandamine

2004 II etapp

CZ: igakuine piimandusstatistika

CZ: puuviljade tootmise statistika

DK: veiste registri kasutamine loomakasvatuse statistikas

DE: veiste registri kasutamine veisekarjade populatsiooni vaatlustes

EE: igakuine piimandusstatistika

EE: viljapuuistandike pilootuuring

IT: linnulihastatistika parandamine

IT: kõrvaltegevuseks oleva köögiviljatootmise piirkondade statistika parandamine

IT: haldusallikad veiste ja pühvlite andmete puhul

LV: piimandusstatistika

LV: puu- ja köögiviljade tootmise statistika

LT: igakuine piimandusstatistika

LT: köögiviljade tootmise statistika

HU: igakuine piimatoodete statistika

HU: köögiviljade tootmise pilootuuring

MT: väikemäletsejaliste piim

MT: puu- ja köögiviljade tootmise statistika

SI: haldusallikad loomakasvatuse statistikas

SK: igakuine piimatoodete statistika

SK: puu- ja köögiviljade tootmise statistika

.

Põllumajandusarvestuse keskkonnaaspektid

.

Kõnealune meede on eelmiste teostuskavade (vt teine eduaruanne, KOM(2002)79) raames võetud meetmete jätk. Meede lisati 2003. aasta teostuskavasse:

2003

BE: Põllumajandusarvestuse keskkonnaaspektid

.

Põllumajanduse keskkonnanäitajad

Kõnealused meetmed on eelmiste teostuskavade (vt teine eduaruanne, KOM(2002)79) raames võetud meetmete jätk. Meetmed lisati 2003. ja 2004. aasta (I etapi) teostuskavadesse ning nende hulka kuulusid järgmised 26 meedet:

2003

BE: põllumajanduse keskkonnanäitajate arendamine

DK: pestitsiidide kasutuse esimese uuringu andmete korrelatsioon

DE: põllumajandusmaastike bioloogiline mitmekesisus

DE: orgaanilised väetised

ES: mullastikunäitajate areng

IT: põllumajanduse keskkonnanäitajatele esitatavate andmenõuete ja andmete kättesaadavuse analüüs

IT: pestitsiidide ja väetiste kasutus viljapuuaedades

NL: taastuvate energiaallikate kasutus põllumajanduses

NL: mahepõllumajandus ja mahepõllundustoodete turg ning hinnad

NL: pestitsiidide kasutamise statistika kogumine ja analüüs

AT: põllumajanduse keskkonnanäitajate ja säästva arengu näitajate ühtlustamine

AT: põllumajanduses ja metsanduses pestitsiidide kasutamise statistika kogumine ning analüüs

FI: põllumajanduse keskkonnanäitajate statistikasüsteemi arendamine

SE: energia tarbimine põllumajanduses

SE: põllumajanduse mitmekesistamine

SE: marginaliseerumine põllumajanduses

SE: põllumajandusmaa kaitsealadel

SE: eri põllukultuuride puhul kasutatavate toimeainete koguste statistika täiustamine

2004 I etapp

BE: põllumajanduse keskkonnanäitajad nr 9, 10 ja 11

DK: põllumajandussektoris energia kasutamist käsitlevate allikate uuring

DK: pestitsiidide kasutamise uurimine, kui nende müügi kogumahu andmed ei ole kooskõlas kasutusandmetega

DE: põllumajanduse keskkonnanäitajad nr 26 ja 28

DE: väetiste kasutamise korraldus

DE: pestitsiidide kasutamine viinamarjakasvatuses

IT: toidus esinevate pestitsiidide jääkide statistiliste andmete täiustamine

UK: põllumajandustavade paranemise näitaja väljatöötamine ja kinnitamine

Maaelu areng

Kõnealused meetmed on eelmiste teostuskavade (vt teine eduaruanne, KOM(2002)79) raames võetud meetmete jätk. Meetmed lisati 2003. ja 2004. aasta (I etapi) teostuskavadesse, nende rakendamist jätkati 2006. ja 2007. aasta teostuskavade raames ning nende hulka kuulusid järgmised 32 meedet:

2003

BE: vähenenud põllumajandustoodanguga põllumajandusettevõtete tegevus

DE: multifunktsionaalsuse metoodilised aspektid

DE: metsanduse arvepidamine

IT: põllumajandusettevõtete multifunktsionaalsus

NL: maaelu areng, maaturism põllumajandusettevõtetes

AT: põllumajanduse piirkondlik arvepidamine

PT: maaelu arengu näitajad

FI: maaelu arengu statistilise andmebaasi koostamine

UK: maaelu arengu ja põllumajandusliku tegevuse uuring

2004 I etapp

BE: andmete territoriaalse jaotuse parandamine

ES: vahetarbimise andmete hankimise allikad ja meetodid

ES: loomakarja sööda tarbimine

NL: taluturismi tähtsus

NL: maapiirkondade looduse ja maastiku säilitamine põllumajandusettevõtjate poolt

SE: parem jaotus maa- ja linnapiirkondadeks

SE: põllumajandusliku raamatupidamise andmevõrgu (FADN) parandamine seoses maaelu arenguga

2006

BE: konkurentsivõime näitajad ja põllumajanduse keskkonnanäitajad

DE: maaelu arengut käsitleva läbivaadatud määruse I ja II suuna meetmete hindamine

HU: uute näitajate väljatöötamine

AT: maapiirkondade ja nende arengu kirjeldus: geoandmete infrastruktuur

2007

BE: lämmastikubilanss

DK: piirkondliku tasandi toitainebilansid

DK: põllumajandusmaa hinna hindamine

DE: kasutamata metsakasvu hindamine

DE: territoriaalselt jaotatud toitainebilansid

EE: toitainebilansid

IT: maapiirkonnad ja Interneti-ühendus

HU: riikliku ja piirkondliku tasandi lämmastiku- ja fosforibilansid

MT: riikliku ja piirkondliku tasandi lämmastikubilanss

NL: piirkondlikud mineraalainete bilansid

SE: piirkondlikud toitainebilansid Eurostati/OECD meetodi järgi

UK: piirkondlikud toitainebilansid – arvutused mulla kohta

Põllumajandusettevõtete struktuuri statistika

Kõnealused meetmed piirdusid 2004. aasta teostuskavaga (II etapiga) ning nende hulka kuulusid järgmised neli meedet:

2004 II etapp

EE: 2003. aasta uuringu üksikandmete töötlemine ja kinnitamine

PL: 2002. aasta standardsete brutomarginaalide arendamine

SI: 2000. aasta standardsete brutomarginaalide arendamine

SK: 2002. aasta standardsete brutomarginaalide arendamine

Põllumajandusettevõtete statistilised registrid

Kõnealuseid meetmeid rakendati 2005. aasta teostuskava alusel, nende rakendamist jätkati 2006. aastal ning nende hulka kuulusid järgmised 14 meedet:

2005

CZ: põllumajandusregistri ajakohastamine, kasutades halduslikke andmeallikaid

DE: põllumajandusettevõtete registri ühendamine riikliku äriregistriga ja lõimimine ühisesse põllumajanduspoliitikasse

EE: pärast 2001. aasta põllumajandusloendust põllumajandusettevõtete tegevuses toimunud muutuste uuring

IT: põllumajandusettevõtete statistilise registri loomine ja metoodika ajakohastamine

CY: põllumajandusettevõtete registri ajakohastamine

LV: põllumajandusettevõtete statistilise registri kvaliteedi parandamine

AT: põllumajandusettevõtete registri ja äriregistri uus kontseptsioon põllumajanduse ja metsanduse jaoks

PL: põllumajandusettevõtete registri ajakohastamine

PT: põllumajandusliku valimi aluse ajakohastamine

SK: põllumajandusettevõtete statistika registri parandamine ja ajakohastamine

UK: põllumajandusettevõtete statistika registri arendamine ja hooldamine

2006

NL: põllumajandusettevõtete registri ühendamine äriregistriga

FI: põllumajandus- ja aiandusregistri kooskõlastamine äriregistriga

SE: äriregistri ja põllumajandusettevõtete registri võrdlus

Väiketalude uuringud (väikeüksuste uuringud)

Kõnealuseid meetmeid hakati rakendama 2005. aasta teostuskava kohaselt, nende rakendamist jätkati 2006. aastal ning nende hulka kuulusid järgmised kuus meedet:

2005

LV: väikeüksuste valikuuring

LT: statistilisi väikeüksusi käsitleva statistika parandamine

HU: väikeüksused põllumajanduses

SI: statistiliste väikeüksuste kaetus põllumajanduses

SK: väikeüksuste uuring

2006

DK: väikesed põllumajandusüksused

Mahepõllumajandus

Kõnealust valdkonda esitleti 2007. aasta teostuskavas ning selle raames on kavandatud järgmised 15 meedet:

2007

BE: mahepõllundustoodete tootmine, töötlemine, tarbimine, bilanss

DK: mahepõllumajanduslik loomakasvatustoodang

DK: mahepõllumajandusliku taimekasvatustoodangu otsemüük

DK: mahepõllumajandusliku taimekasvatuse hinnanguline toodang

EE: loomakasvatussaaduste mahetootmine

GR: eri allikatest pärinevate mahetootmist käsitlevate andmete koondamine ja hindamine

IT: mahepõllumajandustoodete hulgihinnad

IT: mahepõllumajandustoodete tarbijahinnad

IT: mahepõllumajanduse struktuur, tegevus ja põllumajandustavad mitmes valdkonnas

LV: mahepõllumajandust käsitleva teabe kogumise süsteem

LT: põllumajandustoodete mahetootmine

HU: mahepõllumajandustoodete tootmine, nendega kauplemine ja nende tarbimine

SK: mahepõllumajandustoodete kasvatamine, tootmine, müük ja kasutamine

FI: maheteravili toiduahelas

SE: mahetoodete andmed

[1] EÜT L 162, 1.7.1996, lk 14. Otsust on viimati muudetud Euroopa Parlamendi ja nõukogu otsusega nr 787/2004/EÜ (ELT L 138, 30.4.2004, lk 12).

[2] Põllumajandusstatistika teostuskava.

[3] ELT L 110, 3.5.2003, lk 15.

[4] ELT L 114, 21.4.2004, lk 32.

[5] ELT L 291, 14.9.2004, lk 14.

[6] ELT L 65, 11.3.2005, lk 30.

[7] ELT L 51, 22.2.2006, lk 19.

[8] ELT L 35, 8.2.2007, lk 18.

[9] KOM(2006) 778 (lõplik), 11. detsember 2006. Viide: 2006/0258 (COD).